ธอส.เข็น3มาตรการช่วยลูกหนี้แยกราชประสงค์
ธอส.เข็น3มาตรการบรรเทาความเดือดร้อนลูกหนี้ที่ได้รับผลกระทบในพื้นที่ชุมนุมแยกราชประสงค์
27 เม.ย. 2553

ธอส.เข็น3มาตรการบรรเทาความเดือดร้อนลูกหนี้ที่ได้รับผลกระทบในพื้นที่ชุมนุมแยกราชประสงค์
นายขรรค์ ประจวบเหมาะ กรรมการผู้จัดการธนาคารอาคารสงเคราะห์ (ธอส.) เปิดเผยว่า ธนาคารอาคารสงเคราะห์ ได้ออก3มาตรการช่วยเหลือลูกหนี้รายย่อย และลูกหนี้สวัสดิการ เพื่อบรรเทาความเดือดร้อนของลูกหนี้ที่ประกอบอาชีพในพื้นที่ชุมนุม หรือได้รับผลกระทบต่อรายได้ ได้แก่ 
มาตรการที่ 1 ให้ผ่อนเฉพาะดอกเบี้ยเงินกู้ประจำเดือนบวกเงินต้น 100 บาท เป็นระยะเวลา 6 เดือน 
มาตรการที่ 2 ลดอัตราดอกเบี้ยเงินกู้ กรณีหลักประกันเป็นอาคารพาณิชย์ หรือวัตถุประสงค์ชำระหนี้ หรือซื้ออุปกรณ์ให้เปลี่ยนไปใช้อัตราดอกเบี้ยที่ธนาคารกำหนดใช้ในปัจจุบัน (แล้วแต่กรณี) ลบร้อยละ 1 เป็นระยะเวลา 1 ปี 
มาตรการที่ 3 ขยายระยะเวลาการกู้ เพื่อให้เงินงวดผ่อนชำระต่อเดือนน้อยลง โดยลูกค้าสามารถติดต่อยื่นคำขอใช้มาตรการได้ ตั้งแต่บัดนี้ถึง วันที่ 30 กรกฎาคม 2553          สำหรับคุณสมบัติลูกหนี้ที่มีสิทธิ์ใช้มาตรการดังกล่าว จะต้องเป็นลูกหนี้ธนาคารที่ได้รับผลกระทบจากสถานการณ์ชุมนุมทางการเมือง ส่งผลให้ความสามารถในการชำระหนี้ลดลง ถูกลดเงินเดือน หรือ รายได้อื่นๆ ถูกเลิกจ้าง เป็นต้น โดยลูกหนี้ต้องแสดงเอกสารหลักฐานเพื่อประกอบการพิจารณา